25:2 wanda ya kira su zuwa ga hadayunsu. Kuma suka ci, kuma suka azzaluman gumakansu. 18 Kehe gumwe oku na okwiipula kutya, ‘Ngame ondi li omuyakuli a tya ngiini?’ Ihe kashi li pandunge tu kale hatu iyeleke nayalwe. Ombiimbeli otayi tu pe omayele tayi ti: “Kehe gumwe na konakone ye mwene, iilonga ye nkene ya tya. Iilonga ye ngele iiwanawa, nena ota vulu okwiitangela shoka e shi longo, ihe ita vulu okuyelekanitha iilonga ye niilonga yamukwawo.” (Gal. 6:4) Pehala lyokuyelekanitha iilonga yetu noyayalwe, otu na okugandja eitulomo kwaashoka tse yene tatu vulu okuninga. Shika otashi ke tu gamena kaatu kale tu na uuntsa, nokaatu teke omukumo. Otu na wo okukala tu shi kutya oonkalo dhetu ohashi vulika dha lunduluka. Omalunduluko ngoka hashi vulika ge etithwe kokwaahe na uukolele, kuukulupe nosho wo kiinakugwanithwa yi ili noyi ili, otashi vulika ge tu ningithe kaatu longe ngaashi twa li hatu longo nale. Mepingathano naashono, otashi vulika tu kale tatu vulu okulonga oshindji shi vulithe shito, molwaashoka oonkalo dhetu odha lunduluka. Ngele osho, omolwashike itaatu kambadhala tu ninge oshindji miilonga yetu?